বেঙ্গলটুডে প্রতিনিধি, ঢাকা: ব্রিটেনে অবস্থানরত বাংলাদেশের সাংবাদিক ফারজানা রূপার ওপর হামলার ঘটনায় গভীর উদ্বেগ প্রকাশ করেছে বাংলাদেশ ফেডারেল সাংবাদিক ইউনিয়ন (বিএফইউজে)। বিএফইউজে’র সভাপতি মনজুরুল আহসান বুলবুল ও মহাসচিব ওমর ফারুক ২০ শে এপ্রিল এক যৌথ বিবৃতিতে বলেন, কমনওয়েলথ শীর্ষ সম্মেলনের খবর সংগ্রহের জন্য বাংলাদেশের একাত্তর টেলিভিশনের বিশেষ প্রতিনিধি ফারজানা রূপা ব্রিটেনে অবস্থান করছেন। ১৯শে এপ্রিল নিউ ক্যাসেল এলাকায় রিপোর্ট সংগ্রহের সময় একটি সন্ত্রাসী চক্র দ্রুত গতিতে মোটর সাইকেল চালিয়ে রূপাকে হত্যার প্রচেষ্টা চালায় এবং ক্যামেরা ও ট্রাইপড ছিনিয়ে নিয়ে যায়। সাংবাদিক নেতৃবৃন্দ ব্রিটেনের মত একটি সভ্য দেশে প্রকাশ্য দিবালোকে এ…